Ampere Computing

Ampere Computing on yhdysvaltalainen tehtaaton puolijohdeteollisuuden yritys. Yrityksen on perustanut Renee James vuonna 2018. James oli Intelin toimitusjohtaja vuosina 2013-2016. Yrityksen suunnittelemia suorittimia valmistaa TSMC. Vuonna 2020 yhtiö ilmoitti yhteistyöstä Oraclen kanssa.

Yrityksen tuotteisiin kuuluu ARM-pohjainen Altra-suoritinperhe, joka on suunnattu pilvipalvelujen käyttöön.

Yrityksellä on 1 500 työntekijää ja sen liikevaihto on 400 miljoonaa dollaria. Huhtikuussa 2022 uutisoitiin yrityksen aikeista järjestää osakeanti.

Lähteet 

Puolijohdevalmistajat
Yhdysvaltalaiset yritykset